Ο **Σπύρος Μαγκουνής**, γεννημένος στις 10 Δεκεμβρίου 1985 στο Αιγάλεω, είναι Έλληνας καλαθοσφαιριστής. Διαθέτει ύψος 2,00 μέτρα και αγωνίζεται στη θέση του σμολ φόργουορντ.

Προσωπικά
---------

Ο πατέρας του Σπύρου Μαγκουνή, Κώστας Μαγκουνής, αγωνίστηκε με τα χρώματα του Αιγάλεω τις δεκαετίες του 1970 και 1980 και αφού αποσύρθηκε έγινε προπονητής. Ήταν εκείνος που ενέπνευσε το γιο του να ακολουθήσει τα ίδια βήματα. Με το μπάσκετ ασχολήθηκε επίσης ο αδερφός του, Νίκος, ο οποίος στο παρελθόν υπήρξε παίκτης και σήμερα παραμένει στο χώρο ως διαιτητής.

Ο αθλητής είναι νυμφευμένος κι έχει ένα γιο που γεννήθηκε τον Οκτώβριο του 2012.

Καριέρα
-------

Ο Μαγκουνής έκανε τα πρώτα του βήματα στο μπάσκετ ως μέλος της νεανικής ομάδας του Θεμιστοκλή Αιγάλεω. Ξεκίνησε την επαγγελματική του πορεία το 2003 αγωνιζόμενος με τα χρώματα της ΑΕΚ Την απόκτησή του, αρχικά στη νεανική ομάδα και κατόπιν στην ανδρική, εισηγήθηκαν οι τότε βοηθοί του Ντούσαν Ίβκοβιτς στην ΑΕΚ, Φώτης Κατσικάρης και Θανάσης Σκουρτόπουλος. Με την αθηναϊκή ομάδα είχε την ευκαιρία να διαγωνιστεί επί τρία συναπτά έτη στην EuroLeague (2003-2006) και δύο στο ULEB Cup (2003-04 και 2006-07). Την άνοιξη του 2007 αποχώρησε από το σύλλογο, διεκδικώντας δικαστικά οφειλές προς το πρόσωπό του.

Ο καλαθοσφαιριστής ακολούθως υπέγραψε συμβόλαιο με την ομάδα του Αιγάλεω, η οποία αγωνιζόταν τότε στην Α1 Εθνική. Στην ομάδα των δυτικών προαστίων έμεινε για δύο χρονιές (2007-2009). Ακολούθησε μια διετία (2009-2011) στην ομάδα του Ρεθύμνου στο πλαίσιο της Α2 Εθνικής, με τις προσπάθειες της ομάδας κατά τη δεύτερη χρονιά να ανταμοίβονται με άνοδο στην Α1 Εθνική. Ωστόσο, ο παίκτης αποφάσισε να παραμείνει στην ίδια κατηγορία για λογαριασμό του Πανελευσινιακού, με τον οποίο κατέκτησε το Πρωτάθλημα της Α2 την περίοδο 2011-12. Ο Μαγκουνής παραμένει μέχρι σήμερα στην ομάδα της Ελευσίνας που πλέον λαμβάνει μέρος στο Πρωτάθλημα της κορυφαίας εθνικής κατηγορίας. Το Μάιο του 2013, αφότου ολοκλήρωσε τις υποχρεώσεις του με τον Πανελευσινιακό, ο αθλητής ήρθε σε συμφωνία με την σικελική Basket Barcellona, ώστε να την ενισχύσει στα Play-Offs της δεύτερης τη τάξει κατηγορίας της Ιταλίας. Εντούτοις ο σύλλογος αποκλείστηκε προτού ο αθλητής προλάβει να πραγματοποιήσει την πρώτη του εμφάνιση στα ιταλικά γήπεδα.

Εθνική Ομάδα
------------

Φορώντας τα χρώματα της Εθνικής Ελλάδος, ο Μαγκουνής συμμετείχε στο Ευρωπαϊκό Πρωτάθλημα Παίδων του 2001 στη Ρίγα και στο Πανευρωπαϊκό Νέων Ανδρών το 2005.

Παραπομπές
----------

1. 1 2 3 4  «Μαγκουνής στο «Goal»: «Είμαστε ακόμα ζωντανοί»» Αρχειοθετήθηκε 2013-03-07 στο Wayback Machine. άρθρο στον ιστότοπο SentraGoal.gr, 26 Φεβρουαρίου 2013.
2. ↑  «Πανελευσινιακός: «Χαζομπαμπάς» ο Μαγκουνής», άρθρο στον ιστότοπο OnSports.gr, 18 Οκτωβρίου 2012.
3. 1 2  Magkounis, Spyridon, στατιστικά στον επίσημο ιστότοπο της EuroLeague (περίοδος 2006-07).
4. 1 2 3  «Σπύρος Μαγκουνής: «Έχουν μπασκετική παιδεία οι Έλληνες παίκτες και προπονητές»», συνέντευξη στον ιστότοπο SportCulture.gr, 20 Μαΐου 2013.
5. ↑  «Προσφυγή ο Μαγκουνής»[*νεκρός σύνδεσμος*], άρθρο στον ιστότοπο Sport24.gr, 3 Απριλίου 2007.
6. 1 2  «Μόνο ευχάριστες αναμνήσεις από το Ρέθυμνο»[*νεκρός σύνδεσμος*], συνέντευξη στον ιστότοπο RethymnoSportFM, 10 Νοεμβρίου 2012.
7. ↑  «Πρωταθλητές Α2 Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ε.Ο.Κ.
8. ↑  «Πρωταθλητής ο Πανελευσινιακός, πέρασε απ’ την Πάτρα!»[*νεκρός σύνδεσμος*], άρθρο στον ιστότοπο SentraGoal.gr, 31 Μαρτίου 2012.
9. ↑  «Πανελευσινιακός: Έμεινε και ο Μαγκουνής», άρθρο στον ιστότοπο OnSports.gr, 21 Ιουλίου 2013.
10. ↑  «Στη Μπαρτσελόνα ο Μαγκουνής!» Αρχειοθετήθηκε 2013-09-28 στο Wayback Machine. άρθρο στον ιστότοπο SentraGoal.gr, 9 Μαΐου 2013.
11. ↑  «La Sigma Basket Barcellona non va oltre Gara 3: Siciliani eliminati dai Playoff»[*νεκρός σύνδεσμος*], άρθρο στον ιστότοπο ilcittadinodimessina.it, 18 Μαΐου 2013.
12. ↑  Σπύρος Μαγκουνής Αρχειοθετήθηκε 2007-12-03 στο Wayback Machine. στατιστικά στην επίσημη σελίδα της Ε.Ο.Κ.

Εξωτερικοί σύνδεσμοι
--------------------

* Σπύρος Μαγκουνής, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Σπύρος Μαγκουνής, στατιστικά στην επίσημη σελίδα του Ε.Σ.Α.Κ.Ε.
* Spyridon Magkounis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* Magkounis, Spyridon, στατιστικά στον επίσημο αρχείο της FIBA. (Αγγλικά)
* Magkounis, Spyridon, στατιστικά στον επίσημο ιστότοπο της FIBA Europe (U20 European Championship Men 2005). (Αγγλικά)
* Spyros Μagounis, στατιστικά στην ιστοσελίδα ProBallers.com. (Αγγλικά)
* Spyros Μagounis, στατιστικά στην ιστοσελίδα DraftExpress.com. (Αγγλικά)